Arutelu:Valve Kirsipuu

message: Kuulge, tõsiselt. 80-aastane inimene toodi suht sügavalt pensionipõlvest välja ühte intervjuud andma ja see on nüüd see kõige olulisem, mis tema kohta ütelda on? Ma saaks aru, kui remargi korras juhul, kui siin oleks pikem elulookirjeldus. --Seppo (arutelu) 27. detsember 2012, kell 05:19 (EET)
replies: text: Mulle meeldiks ka, kui siin pikem elulookirjeldus oleks, lisaks ylevaade seisukohtadest ja publikatsioonidest, aga mul pole tõesti aega seda kirjutada. Ole hea ja lase käia. --Oop (arutelu) 27. detsember 2012, kell 11:47 (EET)
Sellega tuleks tõesti midagi teha. See on piinlik. --Epp 23. mai 2013, kell 18:09 (EEST)
Tõstan selle osa esialgu välja. Kas NPOV-märkus on endiselt vajalik? Andres (arutelu) 20. august 2015, kell 14:04 (EEST)
replies: text: : On küll. Kui tema oluliseim tegu 12 aasta jooksul riigikogus on joobes juhtimine, siis artikkel kohe kindlasti neutraalne ei ole.  • • • Kasutaja:Ahsoous • arutelu • 20. august 2015, kell 15:09 (EEST)
replies: text: :: Jah, sellepärast ma ei võtnudki kohe märkust ära. Andres (arutelu) 20. august 2015, kell 16:44 (EEST)

message: 2012. aasta detsembris ETV saates "Pealtnägija" esinedes andis Kirsipuu mõista, et Reformierakond on Eesti valitsemises asendamatu (vt Harta 12), ähvardades erakonna taandumise korral Eestit Venemaa ja SRÜ-ga. "Mida te tahate, et terve Reformierakond astuks tagasi või? Kullakesed, teie ei tea, mis Eestiga võib juhtuda sellisel puhul. /---/ No aga kas Te mõtlete, et meie idanaaber ootab käed rüpes või? Ta ainult ootab seda, et kõige suurem jõud, mis talle on, selleks, kes ta konnasilma peale kogu aeg astub, kõrvale läheks, ega see ei ole ju kellelegi teadmata, et meie naaberpresident tahab SRÜd taastada."
Erakonnasuunalist avalikku kriitikat kommenteerides lausus ta: "Meil on demokraatiat rohkem kui vaja on. Et seda demokraatiat aeg-ajalt kasutatakse valesti, on iseküsimus ja keegi peaks suunama, kuidas demokraatiat kasutada, kuigi suunatud demokraatia, andke andeks, on omaette nonsenss. /---/ Mulle tundub, et see Teie poolt nimetatud tundlikum osa ühiskonnast soovib lihtsalt ükskord ometigi näha, et Reformierakond jõuaks sinna, kus nemad on pikka aega olnud, see tähendab mudas püherdamas."Rasmus Kagge "Valve Kirsipuu: tänavune aasta oli Reformierakonna raskeim" ERR, 19.12.2012 (vaadatud 20. detsembril 2012)Raul Sulbi "Kirsipuu hirmutas Reformierakonna võimult lahkumise korral Vene ohuga" Postimees, 19. detsember 2012 
V. Kirsipuu oli parlamendi riigikaitsekomisjoni liikmena vastu Poola soovile Eestile 10 tanki kinkida, arvates: "Mina kui Eesti kodanik olen solvatud, et me peame vastu võtma mingisuguseid mitte väga vajalikke almuseid Eestile. Ma ei arva, et ma oleksin Poola vaene sugulane."
----
Töötamist TA Majandusinstituudis ei ole artiklis üldse mainitudki. Velirand (arutelu) 20. august 2015, kell 14:30 (EEST)
replies: text: Jah. Valve Kirsipuul oli raadiosaade, mis tegi ta populaarseks ja oli hüppelauaks poliitikasse. Temast sai Reformierakonna üks tuntumaid poliitikuid. Minister ta kunagi ei olnud.   Andres (arutelu) 20. august 2015, kell 16:44 (EEST)
Noh, kui nüüd keegi seda artiklit korralikuks ei kirjuta, ega siis hiljem ka enam lootust ole. Muide, laulus põlistamine võiks kah kirjas olla, mäletate küll, "Kollase allveelaeva" viisil: "Meil on Kallas ja meil Kirsipuu, Reformierakond, Reformierakond." --85.253.175.144 21. september 2017, kell 02:56 (EEST)
----
Sünninimi Elu: mis see tähendab, Elu Kirsipuu või Valve Elu? Andres (arutelu) 23. september 2017, kell 13:57 (EEST)
thread_title: Seisukohavõtte